Joachim Ernst er gift med den sveitsiske tidligere langrennsløperen Cornelia Ernst-Thomas, som deltok i OL i Lake Placid i 1980 og flere ganger ble sveitsisk mester. Familien bor i Sveits, der Joachim Ernst har vært direktør for hotell i St. Moritz og Sternenberg. Han er også skihopptrener i Skiclub Einsiedeln. Fra oktober 2010 drev paret et hotell med kristen profil i Sternenberg, men hotellet gikk konkurs og måtte stenge i juni 2011, etter bare sju måneders drift.